text: Carine Montaner demana "fer els deures" sobre la cobertura de la CASS de la reconstrucció de les aureoles mamàries – Terceravia. Andorra ets tu
  La consellera general de Terceravia + Unió Laurediana + Independents, Carine Montaner, ha entrat una pregunta oral a Sindicatura per demanar explicacions a Govern sobre el finançament de la reconstrucció de les aureoles mamàries, per a dones sotmeses a una mastectomia per part de la Caixa Andorrana de Seguretat Social, incloent-ho així a la cartera de serveis i de productes de salut.
  Carine Montaner ha recordat a l'escrit que aquesta proposta d'acord anteriorment esmentada va ser aprovada per assentiment en la sessió extraordinària del Consell General del dia 31 de gener del 2019 i ha assegurat que "des de l'aprovació per assentiment han passat 8 mesos i no sabem res de concret sobre la qüestió".
  Per aquest motiu, la consellera general laurediana ha demanat a l'executiu "fer els deures", així com explicacions sobre "si s'han fet les gestions oportunes i quan es posarà en marxa aquestes mesures demanades pel Consell General".
  Josep Majoral demana a Govern més informació sobre el contracte signat amb... Terceravia d'Andorra la Vella demana aturar el concurs per a la construcció...